Karl Kleist

Karl Kleist (født 31. januar 1879 i Mulhouse i Alsace, død 26. september 1960 i Frankfurt am Main) var en tysk nevrolog, hjerneforsker og psykiater som er kjent for sine bidrag innen deskriptiv psykopatologi og nevropsykologi. Han er særlig kjent for å ha skapt begrepsparet unipolar (einpolig) og bipolar (zweipolig), som blir brukt i unipolar lidelse og bipolar lidelse. 

Kleist jobbet mest innen nevrologi, og hans arbeid med å lokalisere funksjoner i hjernebarken fikk grunnleggende betydning for hjerneforskningen i det 20. århundre. Kleist var professor i nevropsykiatri ved Johann Wolfgang Goethe-Universität i Frankfurt og direktør for den nevropsykiatriske klinikken fra 1920 til 1950. Han regnes som den siste fremtredende representanten for en helt forent nevropsykiatri, et fagområde som senere ble delt i psykiatri og nevrologi.Mann, Gunter, "Kleist, Karl" in: Neue Deutsche Biographie, vol. 12 (1979), pp. 30–31. Neumärker KJ, Bartsch AJ. (2003). "Karl Kleist (1879–1960)—a pioneer of neuropsychiatry." Hist Psychiatry. 2003 Dec;14(56 Pt 4):411–458. Bartsch JM, Neumärker K, Franzek E. and Beckman H. (2000). "Images in Psychiatry: Karl Kleist, 1879–1960." Am J Psychiatry 157:5, May 2000

 Referanser 

Kategori:Tyske nevrologer
Kategori:Tyske psykiatere
Kategori:Personer fra Frankfurt am Main